Nagarjun

**Nagarjun**, nado en Satlakha o 11 de xuño de 1911 e finado en Darbhanga o 5 de novembro de 1998, foi un poeta en hindi e maithili, autor tamén dun importante número de novelas, relatos, biografías literarias e libros de viaxe, coñecido como *Janakavi*, o poeta do pobo

## Traxectoria 
### Primeiros anos 
Nagarjun naceu como **Vaidya Nath Mishra** en 1911 en Bihar. A súa nai morreu cando tiña tres anos, e quedou ao coidado dos seus familiares. Estudou sánscrito, pali e prácrito na súa localidade natal e mais en Varanasi e Calcuta. Casou con Aparajita Devi e a parella tivo seis nenos.

### Carreira 
As súas primeiras composicións foron poemas en maithili co sobrenome de **Yatri** (यात्री) durante os primeiros anos da década de 1930 e a mediados desa década principiou a escribir poesía en hindi. Durante un tempo foi profesor en Saharanpur (Uttar Pradesh), pero o seu desexo de afondar nos escritos budistas fíxoo ingresar no mosteiro de Kelaniya en Sri Lanka, onde se converteu en 1935 en monxe budista, como xa fixera o seu mentor Rahul Sankrityayan  adoptando o nome de "Nagarjun". Mestres estivo no mosteiro estudou tamén o pensamento leninista e marxista. Volveu á India en 1938 e entrou na "Escola Política de Verán" organizada polo dirixente campesiño Sahajanand Saraswati  fundador de Kisan Sabha. Incesante viaxante percorreu boa parte da India nas décadas décadas de 1930 e 1940 aínda que entre 1939 e 1942 estivo na cadea por liderar unha axitación campesiña en Bihar.

Xogou un papel importante no movemento Jayaprakash Narayan e pasou polo cárcere durante once meses no coñecido como período de emerxencia (1975-1977).

## Obra 
Os temas da súa poesía son variados. Entre as súas composicións máis coñecidos está *Bādal kō Ghiratē Dēkhā hai* (: ), unha crónica de viaxe de seu. A miúdo escribiu tamén sobre asuntos sociais e políticos contemporáneos. O seu poema *Mantra Kavita* (मंत्र कविता), está amplamente considerado como a reflexión máis precisa da súa propia xeración. En *Āō Rānī Hama Ḍhōēṅgē Pālakī* (: ) humilla sarcasticamente ao entón primeiro ministro da India, Jawaharlal Nehru, pola extravagante benvida que lle deu á raíñaIsabel II. Ademais tamén foi capaz de realizar exercicios de beleza poética en temas máis inusitados, como un poema baseado nunha porca porca ou unha serie de poemas dedicados a un exemplar de *Artocarpus heterophyllus*. É un dos poucos poetas en hindi que chegou tanto os sectores populares como ás elites indias . O seu poemario en maithili *Chatra* converteuse nun dos primeiros clásicos modernos nesa lingua. En 1997 publicou un poemario bilingüe hindi-bengalí *Mein Militri Ka Boodha Ghoda* cos versos que compuxo en bengalí en 1978 e 1979 e tamén deixou algúns poemas en sánscrito en diversas revistas.

Moitas das súas novelas trazan a loita dos desposuídos das castas baixas contra os ricos señores da terra das castas altas en Bihar . Noutras describe a explotación dos marxinados no medio urbano.

## Linguas 
O maithili foi a súa lingua materna e nel escribiu poemas, ensaios e novelas, aínda así a lingua da maioría das súas obras foi o hindi, idioma que empregou tanto en rexistros altamente sanscritizados como na súa forma vernacular. Tamén tiña un bo coñecemento do bengalí e adoitaba escribir para diarios de Bengala, estivo próximo á xeración de poetas coñecida como *Bhookhi Peerhi*  e axudou a Kanchan Kumari a traducir o poema longo de Malay Roy Choudhury, *Jakham*, ao hindi.

## Libros 
### Poesía 
* *Yugdharao*
* *Kal aur Aaaj*
* *Satrange Pankhon Wali*
* *Talab ki Machhliyan*
* *Khichri Viplava Dekha Humne*
* *Hazar Hazar Bahon Wali*
* *Purani Juliyon Ka Coras*
* *Tumne Kaha Tha*
* *Akhir Aisa Kya Kah Diya Maine*
* *Is Gubare Ki Chhaya Mein*
* *Yeh Danturit Muskaan*
* *Mein Militri Ka Boodha Ghoda*
* *Ratnagarbha*
* *Aise bhi hum kya*
* *Bhool jao purane sapne*
* *Apne Khet Mein Chandana*
* *Fasal*
* *Akal aur Uske bad*
* *Harijan Gatha*
* *Badal ko ghirate Dekha hai*
* *Aaj main beej hoon*

### Novelas 
* *Rati Nath Ki Chachi* (1948)
* *Balachnama* (1952)
* *Baba Bateshar Nath*
* *Himalaya ki betiya*
* *Nai Paudh*
* *Varun Ke Bete*
* *Dukh Mochan*
* *Ugratara*
* *Jamania Ka Baba*
* *Kumbhi Pak*
* *Paro and Asman Mein Chanda Tare*.
* *Abhinandan*
* *Imaratia*
* *Sita Usko*
* *Navturiya*

### Ensaios 
* *Ant Hinam Kriyanam*.
* *Bum Bholenath*
* *Ayodhya ka raja*

### Libros en maithili 
* *Patrahin Nagna Gachh* (poemario)
* *Chitra* (1949, poemario)
* *Paro* (novela)
* *Navturiya* (novela)
* *Balchnma* (novela)

## Notas